Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
YK:n Turvallisuusneuvoston viime viikkoisella päätöksellä -
olla tuomitsematta Hamasia, saattaa olla aivan arvaamattomia seurauksia.
Päätöksestä rohkaistuneena Hamas väittääkin nyt Israelin olevan -
kaiken rauhan esteenä niin Gazassa kuin laajemmin koko Lähi-idässä.
Hamasin poliittisen toimiston jäsen Osama Hamdan sanoi, -
ettei uudesta neuvottelukierroksesta enää puhuta, -
näin raportoi Qatarin valtion omistama Al Jazeera-media.
Hamdanin mukaa Hamas arvostaa toki välittäjien ponnisteluja, -
mutta israelilainen osapuoli yrittää estää neuvotteluja, hän sanoi.
"Hamas ei vaadi muuta kuin Gazan hyökkäyksen ja -
Palestiinan miehityksen lopettamista. Meillä on oikeus perustaa -
oma suvereeni valtio, jonka pääkaupunki on Jerusalem."
Näistä samoista asetelmista on neuvoteltu jo yli viisi vuosikymmentä.
Tämä lausunto tuli, kun panttivanki- neuvottelujen oli määrä jatkua -
sen jälkeen, kun Netanjahu hyväksyi Israelin valtuuskunnan -
jatkamaan neuvotteluja Kairossa.
Hamas näyttää ottaneen YK:n Turvallisuusneuvoston -
25. maaliskuuta tekemän päätöslauselman aseekseen -
tavoitteenaan muodostaa Palestiinan valtio.
Myös Yhdysvallat ja Iso-Britannia ovat ilmoittaneet -
kannattavansa sen muodostamista heti sodan päätyttyä.
Useat arabimaat ovat ehdottaneet -
monikansallisten rauhanturvajoukkojen perustamista -
Länsirannalle ja myös Gazan alueelle Israelin KAN-News median mukaan.
Ehdotus nousi esille arabimaiden ministerien ja -
Yhdysvaltain ulkoministeri Antony Blinkenin tapaamisessa Kairossa.
Palestiinalaishallinto tyrmää ehdotuksen tuoreeltaan, -
samoin teki Hamas. Kumpikaan ei halua -
ulkopuolisten joukkojen läsnäoloa sen koommin Juudean-Samarian, -
siis Länsirannan kuin Gazan alueellakaan.
Al-Mayadeen, joka on Hizbollahin sidoksissa oleva verkosto, -
raportoi lauantaina, että palestiinalaisryhmät Syyriassa -
hylkäävät tällaisen ehdotuksen perustaa monikansalliset -
arabimaiden sotilasjoukot Yhdysvaltojen tuella -
siitäkin huolimatta, että nämä joukot olisivat vastuussa -
lain ja järjestyksen valvonnasta Gazan alueella -
ja myös humanitäärisen avun takaamisesta oikeisiin kohteisiin.
Al Mayadeenin mukaan arabimaat yrittävät -
yhdessä Yhdysvaltojen kanssa pelastaa Israelin armeijan tilanteesta,
johon se on joutunut Gazassa. Palestiinalaiset pystyvät kuulemma -
valitsemaan johtajansa ja muodostamaan omat instituutionsa, -
jotka kykenevät hallitsemaan Gazaa, raportissa todetaan.
Israel voisi olla kiinnostunut arabijoukkojen tulemisesta paikalle -
sekä ratkaisemaan humanitaarisen- avun saattueiden ryöstelyt -
että estämään laajalle levinnyttä nälänhätää Gazassa.
Arabimaiden ehdotuksesta oli neuvoteltu myös -
Israelin puolustusministeri Gallantin Yhdysvaltojen vierailun yhteydessä.
Gallant oli pyytänyt Yhdysvaltoja yhteistyöhön -
monikansallisten joukkojen perustamisen edistämisessä -
ja korosti amerikkalaisille, että tämä tapahtuisi poliittisena ja -
aineellisena tukena ilman Yhdysvaltain joukkojen tuloa Gazaan.
Eräs Israelin korkea virkamies lisäsi, että IDF:n ja -
Yhdysvaltojen puolustusministeriön mukaan arabien johtamat joukot -
pysyisivät Gazassa vain rajoitetun siirtymäkauden ajan.
Ne olisivat vastuussa väliaikaisen laiturin turvaamisesta, -
jonka Yhdysvallat aikoo rakentaa Gazan rannikolle.
Nämä joukot valvoisivat myös humanitaarisenavun saattueita ja -
varmistavat, että ne saavuttavat sitä eniten tarvitsevat ihmiset sen sijaan, -
että ne olisivat alttiina Hamasin joukkojen ryöstöille.
Sama lähde lisäsi, että arabivaltiot asettivat tämän ehdotuksen pöydälle -
osoittaakseen sitoutumisensa rauhan- prosessiin ja halukkuutensa osallistua
Palestiinan valtion perustamiseen liittyviin turvallisuusjärjestelyihin,
ei vain auttamalla IDF:ää saavuttamaan tavoitteensa Gazassa.
Maailman mediat ovat ottaneet tavakseen syyttää Gazan kriisiä ja -
sen jatkumista lähes yksinomaan Israelin aiheuttamaksi.
Hamasilta takavarikoidut asiakirjat paljastavat kuitenkin, -
että se itse aiheuttaa kuolonuhreja, -
mutta syyttää epäonnistuneista rakettien laukaisuista Israelia.
IDF:n sotilaiden talteen ottamat Hamasin viralliset asiakirjat -
osoittavat, että monet Gazan kuolonuhreista -
ovat suoraa seurausta Hamasin ja Palestiinan islamilaisen jihadin -
epäonnistuneista rakettien laukauksista.
Kaikista näistä syytetään avoimesti Israelia, -
vaikka omat asiakirjat todistavat niiden olevan omia epäonnistumisia.
IDF:n arabiankielinen tiedottaja Avichai Adaree -
paljasti olemassa olevan, hyvin tiiviin yhteistyön terroristiryhmien välillä -
tietojen salaamisessa ja laukaisualueiden valitsemisessa, -
yleensä hyvin kaukana Hamasin johtajien taloista ja asunnoista, -
mutta missä tahansa Gazaa lähellä siviilien asuinpaikkoja.
Paljastetut asiakirjat ovat peräisin neljältä viime vuodelta -
ja useista eri operaatioista Israelin ja Hamasin, -
sekä Palestiinan Islamilaisen Jihadin väliltä.
Tiedostot ovat Hamasin al-Qassam prikaatin dokumentteja.
Niitä ovat julkaisseet ja allekirjoittaneet -
terroristiryhmän korkea-arvoiset jäsenet.
Löydökset osoittavat, että Hamas yrittää saada -
muiden Gazan kaistalla olevien terroristiryhmien jäseniä, -
nimittäin Palestiinan Islamic Jihadiin kuuluvia al-Quds-prikaateja, -
ottamaan myös vastuuta epäonnistuneiden rakettien tuhoista.
PIJ oli yleensä vastannut dokumentteihin -
pyytämällä salaamaan epäonnistuneet laukaisut ja niiden seuraukset -
tukeakseen heidän mukaansa oikeutetun vastarinnan kuvaa.
Kansainvälisestä tuomitsemisesta huolimatta Israelin armeijan joukot -
taistelevat edelleen Hamasin terroristeja vastaan -
Gazan kaupungin suuressa Al Shifan sairaalassa, -
joka on osoittautunut kaikkein suurimmaksi Hamasin tukikohdaksi.
Armeija ilmoitti surmanneensa useita Hamasin korkeita virkamiehiä -
sairaalassa käydyissä taisteluissa.
Useita heistä eliminoitiin ratsian aikana -
lähitaistelussa Israelin joukkojen kanssa, -
mukaan lukien eräitä Hamasin vanhimmista johtajista.
Aseistetut terroristit olivat piiloutuneet -
mm. ensiapuhuoneen tiloihin ja ampuivat sieltä Israelin sotilaita.
Samoin tapahtui sairaalan synnytysosastolla.
Myös siitä oli tehty osa tukikohtaa, josta käsin ammuttiin sotilaita.
IDF on myös paljastanut suuren asekätkön Shifan sairaalassa.
Rynnäkkö- ja kiikarikivääreitä sekä käsiaseita, kranaatteja ja räjähteitä -
oli piilotettu kattojen rakenteisiin, sänkyihin ja tyynyjen sisään -
sairaalan synnytysosastolla.
Israelin armeijan tiedottaja ilmoitti, että armeija on saanut puhdistettua -
suurimman osan Hamasin sairaalaan piilotetuista ase- ja ammusvarastoista
ja on purkamassa läsnäoloaan sairaalassa, -
jotta panttivankineuvotteluille Kairossa olisi Yhdysvaltojen tuki.
Vastoin kaikkia kansainvälisiä sopimuksia ja määräyksiä, -
Hamas on siirtänyt edelleen panttivankeja Gazan halki -
sekä UNRWA:n että Punaisen Puolikuun ambulansseilla, -
näin kertoivat vapautetut vangit.
Neuvottelut Kairossa ovat saamassa uuden käänteen, -
kun entisen pääministerin Jair Lapidin johtamat, -
Israelin poliittisen opposition mielenosoitukset
ovat vaatimassa uusia vaaleja ja syyttävät hallitusta ja Netanjahua -
liian kireästä politiikasta panttivankien vapautumisen ehtoina.
Pääministerin kanta on kuitenkin mahdollistanut uudet ehdot, -
mutta Hamas ei ole niitä hyväksynyt, vaan tiukentanut omia ehtojaan -
sellaisiksi, joita Israelin on mahdotonta hyväksyä.
Mielenosoittajien vaatiessa häntä eroamaan, Netanjahu kertoi, -
että vaalit vaikuttaisivat luovuttamiselta kaiken Hamasin käsiin.
"Hallitus tekee kaikkensa tuodakseen vankeja takaisin.
Ne, jotka väittävät muuta, -
aiheuttavat kipua ja lisää tuskaa panttivankien omaisperheille."
Netanjahu sanoi myös: "Nyt järjestettävät vaalit -
halvaannuttaisivat maan ja lopettaisivat sodan.
Ne jäädyttäisivät panttivankineuvottelut, -
ja ensimmäisenä sitä juhlisi Hamas."
Mielenosoittajille, jotka väittivät, ettei hän tee tarpeeksi -
vapauttaakseen Hamasin hallussa olevia israelilaisia panttivankeja, -
pääministeri sanoi: "Joka sanoo näin, on täysin väärässä ja -
hänen väitteensä ovat harhaanjohtavia."
Epäsuorat aseleponeuvottelut Israelin ja Hamasin välillä -
jatkuvat jossain määrin Kairossa.
Mossadin johtaja David Barnea ilmoitti sotakabinetille, -
että panttivankisopimus on edelleen mahdollinen, -
jos Israel olisi halukas suhtautumaan lempeämmin -
Gazan asukkaiden palaamiseen koteihinsa alueen pohjoisosassa.
Israel on tähän saakka suurelta osin hylännyt kyseisen idean, -
koska se pyrkii estämään Hamasin toiminnan elpymisen alueilla, -
jotka se on jo puhdistanut terroristiryhmästä.
Hallitus näyttääkin jakautuvan tämän asian ympärillä, -
sillä Barnean lisäksi sotaministeri Benny Gantz ja -
sotakabinetin tarkkailijat Gadi Eisenkot ja Ron Dermer -
kannattivat Mossadin päällikön kantaa Israelin media kanava 12 mukaan.
Sen sijaan puolustusministeri Yoav Gallant ja armeijan esikuntapäällikkö -
Herzi Halevi vastustivat Barnean lähestymistapaa sanoen, -
että nyt ei ole aika olla lempeä ja yrittää joustaa neuvotteluissa, -
sillä Hamas ei ole osoittanut minkäänlaista halua olla joustava.
Nämä molemmat väittivät, että IDF:n pitäisi valmistautua -
hyökkäykseen Rafahiin, mutta tehdä se hiljaa ja lyhyin askelin -
antaakseen Yhdysvalloille paremmat mahdollisuudet -
toimia välittäjänä neuvotteluissa.
Myös pääministeri Netanjahu hylkäsi Mossadin johtajan ehdotuksen -
ja kannatti julkista julistusta, -
että IDF valmistautuu hyökkäämään Rafahiin sen jälkeen, -
kun on varmistettua Gazan siviilien turvallisuus -
ja humanitäärisen avun saaminen perille oikeisiin kohteisiin.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7